Document ID: 32009R0297

UREDBA KOMISIJE (ES) št. 297/2009
z dne 8. aprila 2009
o spremembi Uredbe (ES) št. 1277/2005 o določitvi izvedbenih pravil za Uredbo Evropskega parlamenta in Sveta (ES) št. 273/2004 o predhodnih sestavinah pri prepovedanih drogah in Uredbo Sveta (ES) št. 111/2005 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami (1) ter zlasti člena 11(1) in tretjega pododstavka člena 12(1) Uredbe,
ob upoštevanju naslednjega:
(1)
Uredba Komisije (ES) št. 1277/2005 (2) določa namembne tretje države, v katerih so potrebni posebni ukrepi nadzorovanja izvoza predhodnih sestavin pri prepovedanih drogah iz Skupnosti. V Prilogi IV k navedeni uredbi so za vsako snov s seznama skupin 2 in 3 Priloge k Uredbi (ES) št. 111/2005 na seznamu navedene države, v katerih je potrebno predhodno uradno obvestilo o izvozu. Na seznamih so navedene tretje države, ki so v skladu s členom 12(10) Konvencije Združenih narodov proti nedovoljeni trgovini z mamili in psihotropnimi substancami iz leta 1988 zahtevale predhodna uradna obvestila o izvozu.
(2)
Romunija je navedena na seznamu Priloge IV k Uredbi (ES) št. 1277/2005. Ker je Romunija postala država članica, jo je treba črtati s seznama.
(3)
V Prilogi IV k Uredbi (ES) št. 1277/2005 niso navedene vse tretje države, ki so od začetka veljavnosti Uredbe (ES) št. 1277/2005 zahtevale predhodna uradna obvestila o izvozu. Od leta 2005 so takšna obvestila zahtevali Kanada, Maldivi, Oman in Republika Koreja, zato jih je treba dodati na seznam.
(4)
Uredbo (ES) št. 1277/2005 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem odbora, ustanovljenega s členom 30(1) Uredbe (ES) št. 111/2005 -
SPREJELA NASLEDNJO UREDBO:
Člen 1
Priloga IV k Uredbi (ES) št. 1277/2005 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. aprila 2009

Labels: 11
5
0
3
12